Joe Caruana Curran ri-elett fil-LEN Bureau Waqt il-LEN Elective Congress li sar nhar il-Ħadd permezz taż-Zoom minħabba l-pandemija tal-Covid-19, il-president tal-ASA, Joe Caruana Curran, ġie ri-elett fil-LEN Bureau għall-erba' snin li ġejjin, 2020-2024. It-Taljan Paolo Barelli ġie ri-elett għat-tielet terminu bħala president tal-LEN meta kiseb 86 vot waqt li l-Franċiż, Gilles Sezionale, irċieva 13-il vot. Il-LEN Bureau huwa kompost hekk: President: Paolo Barelli (Italja); Segretarju Ġenerali: David Sparkes (Britannja); Teżorier: Fernando Carpena (Spanja); Viċi-Presidenti: Dimitris Diathesopoulos (Greċja), Andriy Vlaskov (Ukrajna), Marius van Zeijtz (Olanda), Pia Holmen (Danimarka) u Tunde Szabo (Ungerija). Membri: Joe Caruana Curran (Malta), Camelia Potec (Rumanija), Alexandar Sostar (Serbja), Marco Stacchiotti (Lussemburgu), Alexei Vlasenko (Russja), Noam Zwi (Iżrael), Christer Magnusson (Svezja), Predrag Sloboda (Kroazja) u Sami Wahlmann (Finlandja). FINA Bureau Continental: Paolo Barelli, David Sparkes, Dimitris Diathesopoulos, Membri: Fernando Carpena (u żewġ kandidati Ewropj oħra li jiġu eletti fil-Kunfress tal-FINA f'Ġunju li ġej). Membri Onorarji: Tamas Gyarfas (Ungerija), Christa Thiel (Ġermanja).